Stavanger Idrettsforening

Stavanger Idrettsforening (stiftet i 1905) er et allianseidrettslag fra Stavanger, som driver med fotball og håndball.


== Fotball ==


=== Historie ===
  
SIF var det dominerende fotballaget både i Stavanger og på Vestlandet frem til 1945 og hadde sin storhetstid i 1920-årene, med semifinale i cupen i 1929 og i 1930. Det ble tap i begge semifinalene, noe som også ble utfallet for SIF i semifinalene i 1912 og i 1914.
Etter hvert ble Viking og Vidar de beste klubbene i Stavanger, og SIF hadde fram til 2008 ikke spilt i noen av de to øverste divisjonene på lang tid. Siste halvdel av 2000-tallet betydde derimot stor sportslig opptur for klubben. I 2006 rykket SIF opp fra tredje divisjon, med Roger Nilsen som trener, og laget spilte sesongene 2007 og 2008 i 2. divisjon med Cato André Hansen som hovedtrener. I 2008 gikk SIF helt til topp i sin avdeling i 2. divisjon og rykket dermed opp til Adeccoligaen. Klubben rykket ned igjen i løpet av 2009-sesongen med en margin på ti poeng fra sikker plass. I 2010 må store deler av laget bygges på nytt. Flere sentrale personer har gitt seg, blant annet keeper Bo Andersen, spissen Rolv Magne Olsen og, med kanskje størst betydning, spillende trener Cato André Hansen. Nyansatt hovedtrener er Kristian Sørli som får med seg Oddbjørn Fiskå og Thomas Pereira i trenerteamet. For 2010 blir samtidig budsjettet til klubben halvert, fra 8 til 4 millioner kroner. Dette medfører at spillernes kontrakter må reforhandles. Målet for sesongen 2010 er uansett opprykk og retur til Adeccoligaen. Det endte derimot med jumboplass og SIF måtte belage seg på spill i 3. divisjon i 2011, hvor de også spiller i 2012


=== Anlegg ===
SIF har eget anlegg med klubbhus beliggende ved Schankeholen/Bekkefaret i Hillevåg bydel. Anlegget består av to kunstgressbaner, to knottebaner, samt et treningsfelt/balløkke. I løpet av vinteren 2004 ble det lagt nytt grusdekke og satt opp flomlys på knottebanene. Det ble bygget ny treningsbane med kunstgress høsten 2013. Klubbhuset blir blant annet benyttet til møter, spillertilstelninger, årsavslutninger og lignende. SIFs anlegg er kommunal eiendom og tilhører med andre ord ikke klubben. Anlegget kan derfor også benyttes av andre idrettslag, men SIF er primær bruker.
Ettersom klubbhuset på «Siffen» – som lagets hjemmebane blir kalt – er kommunal einendom har SIF fått sin egen brakke. Denne er en litt eldre arbeidsbrakke som ble fraktet med «politieskorte» fra Dusavik. Oppussing er gjort på dugnad av klubbens ledere. Brakka inneholder kiosk, kontor, tv-stue og to toaletter.


=== Tabell ===
1 Sola 2 rykker uansett ned siden Sola rykket ned til 4. divisjon 2023.


=== Tidligere sesonger ===
Grønt markerer opprykk, mens rødt er nedrykk.
SIF ble trukket ifra 2 poeng i 2008 sesongen.


== Håndball ==
Håndballen i SIF har hjemmebane i Stavanger idrettshall ved Mosvangen. I perioden fra 17. februar 2000 og frem til 14. februar 2009 var Seniorlaget på herresiden i samarbeid med Viking håndball, og kalte samarbeidet Stavanger Håndball Det var etter ned rykket fra eliteserien i håndball for herrer sesongen 2008/2009, hvor SIF ønsket å trekke seg ut fra samarbeidet med Viking Håndball. Etter veiskillet, begynte SIF å satse på unge, lokale spillere.


== SIF Eldre ==

SIF Eldre var foreningen for eldre medlemmer i Stavanger Idrettsforening. Den ble grunnlagt 8. november 1946 og nedlagt i mai 2018. SIF Eldre hadde som formål «å knytte de eldre medlemmer nærmere SIF til det beste for klubbens trivsel.» Det ville gjennom «kameratslig samvær» og andre tiltak hjelpe idrettsklubben. Medlemmene i SIF Eldre traff hverandre jevnlig i klubbhuset og til utflukter. Etter hvert fikk laget ansvar for tre legater. Overskuddet fra disse støttet forskjellige prosjekter i Stavanger Idrettsforening. Våren 2018 ble SIF Eldre etter flere år med nedgang i medlemstallet lagt ned.

SIF Eldre sitt arkiv oppbevares i Stavanger byarkiv.


== Kjente utøvere ==
Prominente spillere
Sverre Berg-Johannesen (1902-1954) var den første spilleren fra Stavanger som ble tatt ut på det norske landslaget i fotball (1927).
Per Ravn Omdal (20.08.1947-) norsk idrettsleder, president i Norges Fotballforbund (1987–1992) og visepresident i UEFA, startet sin aktive karriere i SIF.
Per Figved fra SIF spilte fire sesonger som profesjonell fotballspiller i Frankrike på 50-tallet i klubbene FC Sochaux og Grenoble Foot 38.
André Danielsen Landslagsspiller for Norge U21, over 200 kamper som tippeligaspiller og Viking-kaptein i 2011
Tom Tvedt Tidligere Ordfører i Randaberg Kommune og Fylkesordfører i Rogaland. Samt en håndballspiller med 23 landskamper for Norge.Følgende personer fra SIF har mottatt NFFs ærestegn
Einar Omdal NFFs gullmerke i 1969.
Johan Sandvik NFFs sølvpokal i 1961.Dommere fra SIF med internasjonale oppdrag
Thoralf Christiansen
Svein Inge Thime


== Referanser ==


== Arkiv ==
Stavanger Idrettsforeningens arkiv er oppbevart i Stavanger byarkiv.


== Eksterne lenker ==
Offisielt nettsted
SIF Fotball
SIF Håndball Arkivert 26. august 2016 hos Wayback Machine.
Arkivet til SIF Eldre i Arkivportalen